ኣእምሮ ሰብ፡ ማዕረ ክንደይ ንሕሉፍ ነገራቱ ረሲዑ ክኸይድ ኣይደልን ወይ'ውን ኣይክእልን - ኣብዛ ናይ ክልተ መነኰሳት ዛንታ ተንጸባሪቑ ኣሎ። ድሕሪ ሓያል ዝናብ ምዝናቡ፡ ታንዛን ከምኡ'ውን ኣኪዶ፡ ብጐደቦ ሓደ ዓዲ ተማራሪሖም ይኸዱ ነበሩ። እቲ መገዲ ኣመና ጨቅዩ ከም ድላዮም ንኸይጓዕዙ ዕንቅፋት ኰይኑዎም ነበረ። ኣብ ጥቓ'ታ ዓዲ ኣብ ዝበጽሑሉ እዋን፡ ሓንቲ መገዲ ክትሳገር ኣመና እተሸገረት ወይዘሮ ረኸቡ። እቲ እተኸደነቶ ልብሲ፡ ብጭቃ ከይበላሾ ተሸጊራትሉ ኣብ ዝነበረት እዋን፡ ታንዛን ሰጊሩ ናብኣ ብምምጻእ ተሰኪሙ ናብቲ ካልእ ስግር ኣብጽሓ። እቶም መነኰሳት፡ ከም ዝነበሩዎ ብስቕታ መገዶም ቀጸሉ። ድሕሪ ሓሙሸተ ሰዓታት፡ ኣብ ከባቢ'ቲ ዝኸዱዎ ዝነበሩ ቤት መቐደስ ኣብ ዝበጽሑሉ እዋን፡ ኣኪዶ ካብኡ ንላዕሊ ተጻዊሩ ምኻድ ሰኣነ። 'ስለምንታይ ኢኻ ነታ ጓል ተሰኪምካያ?' ኢሉ ብምሕታት፡ 'ንሕና መነኰሳት ከምኡ ክንገብር ከምዘይብልና ትፈልጥ ኢኻ' በሎ። 'ነታ ጓል'ኰ ቅድሚ ሰዓታት'የ ኣውሪደያ' በሎ ታንዛን። 'ክሳዕ ሕጂ ዲኻ ተሰኪምካያ ዘለኻ?' ብምባል ድማ ንሓታቲኡ ሕቶኡ ኣስዓበሉ። ሕሰብ'ሞ ኣብሎ! ከም ኣኪዶ ንዝዀነ ዓይነት ሰብ፡ ህይወቱ ቀጻሊ ከመይ ትመስል ትኸውን? ንዝሓለፉ ነገራት